**Ministru kabineta noteikumu projekta**

**“Grozījums Ministru kabineta 2014. gada 19. augusta noteikumos Nr. 500 “Vispārīgie būvnoteikumi””  
sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Vides aizsardzības un reģionālās attīstības ministrijas (turpmāk – VARAM) iniciatīva izstrādāt Ministru kabineta noteikumu projektu “Grozījums Ministru kabineta 2014. gada 19. augusta noteikumos Nr. 500 “Vispārīgie būvnoteikumi”” (turpmāk – MK noteikumu projekts), lai precizētu termiņu, no kura Valsts vides dienestam (turpmāk – Dienests) būs jāapstiprina uz būvprojekta ģenerālā plāna, ka Dienesta izsniegto tehnisko noteikumu prasības ir ievērotas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2014. gada 19. augusta noteikumu Nr. 500 “Vispārīgie būvnoteikumi”(turpmāk – Vispārīgie būvnoteikumi) 174. punkts noteic, ka Dienests ar 2018. gada 1. janvāri uzsāk pildīt jaunu pienākumu – uz būvprojekta ģenerālā plāna apstiprina, ka ievērotas tehnisko noteikumu prasības.  Vispārīgo būvnoteikumu 174. punkts stājās spēkā 2016. gada 1. janvārī līdz ar Ministru kabineta 2015. gada 25. decembra noteikumiem Nr. 804 “Grozījumi Ministru kabineta 2014. gada 19. augusta noteikumos Nr. 500 “Vispārīgie būvnoteikumi””, kuru sākotnējās ietekmes novērtējuma ziņojuma (anotācija) (turpmāk – anotācija)I. sadaļas “Tiesību akta projekta izstrādes nepieciešamība” 11. lp. pirmajā rindkopā norādīts, ka, lai veiktu šo pienākumu Dienestam ir jāpiesaista papildu speciālisti, līdz ar to nepieciešams papildu finansējums. Anotācijas II. sadaļas “Tiesību akta projekta ietekme uz sabiedrību, tautsaimniecības attīstību un administratīvo slogu” nav veikts administratīvo izmaksu monetārais novērtējums.  Vēršam uzmanību, ka laika posmā no 2015. – 2017. gadam Dienestam netika piešķirts papildus finansējums un amata vietas šīs jaunās funkcijas veikšanai, kā arī prasītie papildu resursi nav pieejami arī pašlaik.  Vienlaikus Dienests veica iekšējo reorganizāciju un īstenojamo funkciju optimizēšanu, lai primāri nodrošinātu Eiropas Savienības prasību izpildi tādās jomās kā zvejas kontrole, piesārņojošo darbību veicošo operatoru kontrole u.c. Attiecīgi iekšējo procesu optimizācijas rezultātā iegūtie resursi bija novirzāmi esošo funkciju pilnvērtīgai izpildei.  Turklāt norādām, ka 2016. –2017. gadā kopējā valsts pārvaldes pieeja bija, ka valsts pārvaldē netiek veidotas jaunas amata vietas.  Līdztekus vairākām citām nozīmīgām funkcijām, Dienests no 2015. – 2017. gadam katru gadu vidēji izdeva 1650 tehniskos noteikumus, kā arī izdarīja grozījumus 110 tehniskajos noteikumos, 607 gadījumos sagatavoja atzinumus par tehnisko noteikumu nepieciešamību un 51 gadījumā sagatavoja lēmumus par atteikumu izsniegt tehniskos noteikumus. Dienestā eksperti strādā pilnas slodzes darbu, un papildu pienākumu noteikšana ekspertiem būs nesamērīga.  Ņemot vērā iepriekš minēto, Dienests ar 2018. gada 1. janvāri nebūs gatavs pienācīgi īstenot Vispārīgo būvnoteikumu 174. punktā noteikto pienākumu.  *MK noteikumu projekta mērķis*  MK noteikumu projekts paredz pagarināt pārejas periodu, nosakot, ka Vispārīgo būvnoteikumu 74. punktā noteikto pienākumu uz būvprojekta ģenerālā plāna apstiprināt, ka ievērotas tehnisko noteikumu prasības, Dienests pilda ar 2019. gada 1. janvāri. Tādējādi Vispārīgo būvnoteikumu 174. punktā pašreiz paredzētais termiņš tiks pagarināts par vienu gadu.  Ikviena jauna uzdevuma īstenošana Dienestam nozīmē zināmu resursu patēriņu, un ievērojot tendenci samazināt valsts pārvaldē nodarbināto skaitu vai vismaz nepalielināt to, līdz 2019. gada 1. janvārim ir nepieciešams pārskatīt Dienestam noteiktos pārvaldes uzdevumus, kā arī:   1. izvērtēt Ministru kabineta 2015. gada 27. janvāra noteikumu Nr. 30 “Kārtība, kādā Valsts vides dienests izdod tehniskos noteikumus paredzētajai darbībai” pielikumā iekļautās darbības, kuru veikšanai nepieciešami tehniskie noteikumi, un, ja nepieciešams izstrādāt grozījumus; 2. izvērtēt citus normatīvos aktus, kuri noteic sākotnējā ietekmes uz vidi izvērtējuma paredzētās darbības, un, ja nepieciešams, izstrādāt grozījumus attiecīgajos normatīvajos aktos; 3. padarīt efektīvākās iekšējās procedūras Dienestā tehnisko noteikumu izdošanā; 4. izvērtēt iespējas būvniecību regulējošajos normatīvajos aktos noteikt Dienestam tiesības tehniskajos noteikumos paredzēt, vai ir nepieciešama Dienesta piekrišana būvprojekta risinājumiem, t.i., attiecīgs apstiprinājums uz būvprojekta ģenerālplāna. |
| 3. | Projekta izstrādē iesaistītās institūcijas | VARAM, Dienests. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Juridiskās, publiskās un fiziskās personas, kā arī iestādes, kas plāno paredzēto darbību. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tiks nodrošināta atbilstoši Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā”. Ieinteresētajām personām ir tiesības izteikt viedokli un sniegt rakstiskus priekšlikumus. |
| 2. | Sabiedrības līdzdalība projekta izstrādē | Noteikumu projekts un tā anotācija ievietota VARAM tīmekļvietnes <http://www.varam.gov.lv/lat/lidzd/pazinojumi_par_lidzdalibas_iesp/> sadaļā “Sabiedrības līdzdalība” 2017. gada 1.decembrī. |
| 3. | Sabiedrības līdzdalības rezultāti | Tiks precizēti pēc sabiedrības līdzdalības procesa pēc ievietošanas VARAM tīmekļvietnē [www.varam.gov.lv](http://www.varam.gov.lv) 2017. gada 1.decembrī. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Dienests. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikuma projekta īstenošana tiks veikta esošo cilvēkresursu ietvaros. Saistībā ar noteikumu projekta izpildi nebūs nepieciešams veidot jaunas institūcijas vai likvidēt, reorganizēt esošās. |
| 3. | Cita informācija | Nav. |

Vides aizsardzības un

reģionālās attīstības ministrs K. Gerhards

Vides aizsardzības un

reģionālās attīstības ministrijas valsts sekretārs R. Muciņš

Balka 67026916

[sandija.balka@varam.gov.lv](mailto:sandija.balka@varam.gov.lv)